Fajrbrusta fruktokolombo

La Fajrbrusta fruktokolombo, Ptilinopus marchei, estas granda kolombo de la tipa genro Ptilinopus en la tribo Ptilinopini (fruktokolomboj).

Ĝi estas endemio de insuloj de Filipinoj, kie ĝi troviĝas nur en la montoj de Luzono. Ĝi estas la plej granda fruktokolombo en la lando kaj rivalas en grando kun la Imperiaj kolomboj. Ĝi estas identigita pro ruĝa krono, nigraj flugiloj kun ruĝa makulo en duarangaj flugilplumoj kaj sia nekonfuzebla flamkolora brusto. Ties naturaj habitatoj estas en supraj areoj de tropikaj malsekaj arbaroj de malaltaj teroj kaj en meza ĝis supra montararbaro. Ĝi estas minacata pro habitatoperdo, ŝtelĉasado por la komerco de maskotoj kaj ĉasado por manĝo.

Estas kontraŭleĝe ĉasi, kapti aŭ teni fajrbrustajn fruktokolombojn laŭ la Filipina Leĝo RA 9147.

 Aspekto kaj taksonomio 
Ĝi estis priskribita en EBird kiel "Sufiĉe granda kolombo. Palgriza de la ventro ĝis la flankoj de la brusto kaj kolo, kun fulgaj dorso kaj vangoj, oranĝa brustmakulo kun malhelruĝa malsupre, kaj rozkolora krono kaj marko trans la flugplumoj. Simila al la Flavbrusta fruktokolombo, sed Flambrusta havas oranĝan anstataŭ flavan bruston kaj malhelrozkoloran kronon. Kanto estas profunda, altiĝanta-poste-falanta 'oo-ŭo'. Ekflugas per laŭtaj flugilfrapoj." Tiu specio montras iom da seksa dimorfismo laŭ kiu inoj havas pli markatan verdon en vosto, pugo kaj flugiloj. Ĝi atingas grandojn de ĝis 38 cm de longo kaj pezas ĉirkaŭ 330 g. 

La scienca nomo honoras al Antoine-Alfred Marche kiu estis franca natursciencisto kaj esploristo. Tiu specio estas monotipa. Pro sia ruĝa brusto, ĝi estas ofte miskonfuzita kun korkolomboj, tamen tiu fruktokolombo estas ege pli granda kaj ne havas la samajn surgrundemajn kutimojn de la korkolomboj. Baptista, L. F.; P. W. Trail; H. M. Horblit; P. F. D. Boesman; E. Garcia (2020). "Flame-breasted Fruit-Dove (Ptilinopus marchei)". Birds of the World rete. 1.0. Cornell Lab of Ornithology, Ithaca, NY. doi:10.2173/bow.fbfdov1.01. 

 Ekologio kaj kutimaro 
Ĝi estas fruktomanĝulo. Kutime ĝi estas sola aŭ en malgrandaj grupoj eĉ kun aliaj kolomboj. Ilia flugmaniero estas rapida kaj rekta, kun regulaj flugilfrapoj kaj foja akra flugilfrapo kiu estas karakteraj de kolomboj ĝenerale.

Reproduktado okazas ĉefe en majo ĝis junio, kio estas ĝenerale la reprodukta tempo por filipinaj arbarbirdoj. Nestoj estis trovitaj kun ununura ovo, sed ne estas sufiĉe da datumoj por supozi mezan ovodemetadon.

 Referencoj 

kategorio:Kolombedoj
kategorio:Bestoj el la Aŭstralazia ekozono
kategorio:Birdoj de Azio
kategorio:Birdoj de la Filipinoj